Viljandi 23. mai 2023 nr 249

**Jämejala tee 34 // Kase tee 2 detailplaneeringu**

**algatamine ja keskkonnamõju strateegilise**

**hindamise algatamata jätmine**

Sihtasutus Perekodu (registrikood 90011198) juhatuse liige Reevo Maidla esitas 26.04.2023 taotluse (reg 02.05.2023 nr 7-2/153-1) detailplaneeringu algatamiseks Jämejala külas katastriüksusel 62901:003:0250 (Jämejala tee 34 // Kase tee 2).

Taotleja soovib muuta krundil kehtivat ehitusõigust ja määrata ehitusõigus uue plaanitava peahoone ehitamiseks.

05.11.2013 moodustus Viljandi vald, mis on Paistu valla, Pärsti valla, Saarepeedi valla ja Viiratsi valla õigusjärglane.

Taotletaval planeeringualal kehtib Pärsti Vallavolikogu 19.04.2006 määrusega nr 13 „Üldplaneeringu kehtestamine“ kehtestatud Pärsti valla üldplaneering (edaspidi ka üldplaneering). Taotletav detailplaneering on kooskõlas üldplaneeringuga. Üldplaneeringu kohaselt asub kavandatav planeeringuala detailplaneeringu koostamise kohustusega alal.

Detailplaneeringu koostamise kohustus tuleneb planeerimisseaduse § 125 lg 2, mille kohaselt on detailplaneeringu koostamine nõutav muu hulgas üldplaneeringuga määratud detailplaneeringu koostamise kohustusega alal või juhul.

Samal krundil on varem kehtestatud detailplaneering Pärsti Vallavalitsuse 29.10.2007 korraldusega nr 464 „Detailplaneeringu kehtestamine“.

Planeerimisseaduse § 140 lg 8 sätestab, et uue detailplaneeringu kehtestamisega muutub sama planeeringuala kohta varem kehtestatud detailplaneering kehtetuks.

Sihtasutus Perekodu on 10.05.2023 allkirjastatud lepinguga nr DP340 (reg-nr 15-1/193) võtnud üle detailplaneeringu koostamise tellimise ja finantseerimise kohustuse.

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 4 lg 1, § 124 lg 10, § 125 lg 2, § 127, § 128 lg-d 1 ja 5, keskkonnamõju hindamise ja keskkonnajuhtimissüsteemi seaduse § 35, Pärsti Vallavolikogu 19.04.2006 määrusega nr 13 „Üldplaneeringu kehtestamine“ kehtestatud Pärsti valla üldplaneeringu, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1 ning arvestades esitatud taotlust:

1. Algatada detailplaneeringu koostamine Jämejala külas Jämejala tee 34 // Kase tee 2 katastriüksusel 62901:003:0250 vastavalt lisatud asendiplaanile (lisa 1). Detailplaneeringu eesmärgiks on määrata sotsiaalhoolekandeasutuse krundi ehitusõigus uue peahoone ehitamiseks. Detailplaneeringuala suurus on ligikaudu 3,2 ha.
2. Anda detailplaneeringu koostamise lähteseisukohad vastavalt käesoleva korralduse lisale 2.
3. Mitte algatada koostatava detailplaneeringu keskkonnamõju strateegilist hindamist, kuna planeeringuga ei kavandata tegevust, mis keskkonnamõju hindamise ja keskkonnajuhtimissüsteemi seaduse kohaselt on olulise keskkonnamõjuga tegevus. Kavandatava tegevusega ja detailplaneeringu elluviimisega ei kaasne eeldatavalt vahetu või kaudne mõju, mis võib ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.
4. Viljandi Vallavalitsuse planeeringuspetsialistil korraldada planeeringu algatamise teate avaldamine:

4.1.ajalehes Sakala 30 päeva jooksul peale korralduse jõustumist;

4.2. Ametlikes Teadaannetes 14 päeva jooksul peale korralduse jõustumist;

4.3.Viljandi valla veebilehel [www.viljandivald.ee](http://www.viljandivald.ee).

1. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

 vallasekretär

Saata: Sihtasutus Perekodu hilka@perekodu.eu, maidlareevo@gmail.com

Danel Rebane, Veronika Viktoria Rebane

OÜ Stand By info@standby.ee

Kristjan Arraste

Lii Lips

Sihtasutus Viljandi Haigla vmh@vmh.ee

Transpordiamet info@transpordiamet.ee

planeeringuspetsialist (raivo.laidma@viljandivald.ee)